**projektas**

**reg. Nr. T-58**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl socialinių paslaugų kainų nustatymo**

2021 m. kovo 31 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktais, Pasvalio rajono savivaldybės taryba nusprendžia:

1. Nustatyti bendrųjų, socialinės priežiūros ir socialinės globos paslaugų kainas vienam paslaugos gavėjui (pridedama).

2. Nustatyti didžiausią trumpalaikės ar ilgalaikės socialinės globos institucijoje išlaidų dydį – 900 Eur per mėnesį.

3. Pripažinti netekusiu galios Pasvalio rajono savivaldybės tarybos 2020 m. balandžio 6 d. sprendimą Nr. T1-72 „Dėl socialinių paslaugų kainų nustatymo“ (su visais aktualiais pakeitimais).

4. Sprendimas įsigalioja nuo 2021 m. balandžio 1 d.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2021-03-09

Suderinta DVS Nr. RTS-60

PATVIRTINTA

Pasvalio rajono savivaldybės tarybos

2021 m. kovo 31 d. sprendimu Nr. T1-

**BENDRŲJŲ, SOCIALINĖS PRIEŽIŪROS IR SOCIALINĖS GLOBOS PASLAUGŲ KAINOS VIENAM PASLAUGOS GAVĖJUI**

|  |  |  |  |  |  |
| --- | --- | --- | --- | --- | --- |
| Kodas  SPIS | Socialinės paslaugos pavadinimas | | Socialinės paslaugos gavėjai | Socialinės paslaugos kaina vienam asmeniui | Įstaigos pavadinimas |
| 1. **BENDROSIOS SOCIALINĖS PASLAUGOS** | | | | | |
| 207 | Sociokultūrinės paslaugos | vaikai su negalia ir jų šeimos;  suaugę asmenys su negalia ir jų šeimos;  senyvo amžiaus asmenys ir jų šeimos;  suaugę asmenys patiriantys socialinę riziką ir jų šeimos;  šeimos patiriančios socialinę riziką | | 1,80 Eur/kartas. | Pasvalio socialinių paslaugų centras |
|  | 1. **SOCIALINĖS PRIEŽIŪROS PASLAUGOS** | | | | |
| 310 | Pagalba į namus,  laikino atokvėpio paslauga teikiant pagalbą į namus | | vaikai su negalia ir jų šeimos;  suaugę asmenys su negalia ir jų šeimos;  senyvo amžiaus asmenys ir jų šeimos. | 4,01 Eur/val.  160,00 Eur/mėn. | Pasvalio socialinių paslaugų centras |
| 320 | Socialinių įgūdžių ugdymas, palaikymas ir (ar) atkūrimas asmens namuose | | socialinę riziką patiriančios šeimos. | 1,26 Eur/val.  201,00 Eur/mėn. | Pasvalio socialinių paslaugų centras |
|  |  | |  |  |  |
| 371  372  373 | Apgyvendinimas krizių centruose | | vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, ir jų teisėti atstovai pagal įstatymą; socialinę riziką patiriančios šeimos, turinčios vaikų, kiti socialinę riziką patiriantys asmenys (vieniši tėvai ir jų vaikai, besilaukiančios moterys, nepilnametės besilaukiančios merginos ir nepilnametės motinos ir pan.) | 12,56 Eur/parą  391,00 Eur/mėn. | Grūžių vaikų globos namų Šeimos krizių centras |
| 380 | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | | Vaikus globojantys (rūpinantys), prižiūrintys ar įvaikinę asmenys bei besirengiantys globėjais (rūpintojais), budinčiais globotojais, įtėviais ar šeimynų dalyviais tapti asmenys | 1,31 Eur/val.  210,00 Eur/mėn. | Pasvalio socialinių paslaugų centras |
| 1. **SOCIALINĖS GLOBOS PASLAUGOS** | | | | | |
| 411  414  415 | Dienos socialinė globa asmens namuose, laikino atokvėpio paslauga teikiant dienos socialinę globą asmens namuose | | vaikai su sunkia negalia,  suaugę asmenys su sunkia negalia,  senyvo amžiaus asmenys su sunkia negalia | 4,00 Eur/val.  640,00 Eur/mėn. | Pasvalio socialinių paslaugų centras |
| 411  414  415 | Dienos socialinė globa institucijoje,  laikino atokvėpio paslauga teikiant dienos socialinę globą institucijoje | | vaikai su sunkia negalia,  suaugę asmenys iki 29 m. amžiaus su sunkia negalia | 4,00 Eur/val.  732,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 4,00 Eur/val.  658,00 Eur/mėn. |
| suaugę asmenys su sunkia negalia | 4,23 Eur/val.  708,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 3,46 Eur/val.  579,00 Eur/mėn. |
| 421  424 | Trumpalaikė socialinė globa institucijoje (5 d. per savaitę),  laikino atokvėpio paslauga teikiant trumpalaikę socialinę globą institucijoje | | vaikai su sunkia negalia,  suaugę asmenys iki 29 m. amžiaus su sunkia negalia | 47,00 Eur/para.  986,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 37,00 Eur/para.  783,00 Eur/mėn. |
| suaugę asmenys su sunkia negalia | 37,95 Eur/para.  797,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 31,86 Eur/para.  669,00 Eur/mėn. |
| 424  425 | Trumpalaikė socialinė globa institucijoje (iki 6 mėn. per metus),  laikino atokvėpio paslauga teikiant trumpalaikę socialinę globą institucijoje | | suaugę asmenys su sunkia negalia,  senyvo amžiaus asmenys su sunkia negalia | 30,50 Eur/para.  915,00 Eur/mėn. | Pasvalio socialinių paslaugų centras |
| suaugę asmenys su negalia,  senyvo amžiaus asmenys | 25,01 Eur/para.  750,00 Eur/mėn. |
| 424  425 | Trumpalaikė socialinė globa institucijoje (iki 6 mėn. per metus) | | suaugę asmenys su sunkia negalia,  senyvo amžiaus asmenys su sunkia negalia | 1100,00 Eur/mėn.  36,07 Eur/para. | Viešosios įstaigos Pasvalio ligoninės Socialinės globos padalinys |
| 422  423 | Trumpalaikė socialinė globa (iki 18 mėn.) | | vaikai, laikinai likę be tėvų globos;  socialinę riziką patiriantys vaikai ar vaikai iš socialinę riziką patiriančių šeimų. | 45,14 Eur/para.  1373,00 Eur/mėn. | Grūžių vaikų globos namai |
| 434  435  432 | Ilgalaikė socialinė globa institucijoje | | suaugę asmenys su sunkia negalia,  senyvo amžiaus asmenys su sunkia negalia | 30,50 Eur/para.  915,00 Eur/mėn. | Pasvalio socialinių paslaugų centras |
| suaugę asmenys su negalia,  senyvo amžiaus asmenys | 750,00 Eur/mėn.  25,01 Eur/para. |
| suaugę asmenys su sunkia negalia,  senyvo amžiaus asmenys su sunkia negalia | 1100,00 Eur/mėn.  36,07 Eur/para. | Viešosios įstaigos Pasvalio ligoninės Socialinės globos padalinys |
| be tėvų globos likusiems vaikams | 45,14 Eur/para.  1373,00 Eur/mėn. | Grūžių vaikų globos namai |

\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl socialinių paslaugų kainų nustatymo**

2021 m. kovo 9 d.

Pasvalys

**1. Problemos esmė.**

Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktai nustato, kad socialinių paslaugų įstaigų steigėjas, patvirtinus Savivaldybės biudžetą, nustato socialinės globos, socialinės priežiūros kainas vienam paslaugos gavėjui per mėnesį ir maksimalų trumpalaikės ir ilgalaikės socialinės globos išlaidų dydį. Savivaldybės administracijos Socialinės paramos ir sveikatos skyrius kasmet teikia informaciją Socialinių paslaugų priežiūros departamentui prie Socialinės apsaugos ir darbo ministerijos apie socialinių paslaugų kainų dydžius už praėjusius metus, priklausomai nuo paslaugų pobūdžio, už 1 mėn., 1 paros, 1 valandos, todėl teikiame tvirtinti Savivaldybės tarybai socialinių paslaugų kainas pagal šios institucijos keliamus reikalavimus, keičiant Savivaldybės tarybos sprendimo formą. Paslaugų kainos tvirtinamos pagal Socialinių paslaugų kataloge, patvirtintame Lietuvos Respublikos socialinės apsaugos ir darbo ministro įsakymu, nustatytas socialinių paslaugų rūšis, kodus, socialinių paslaugų gavėjus. Lentelėje pateikiamos socialinių paslaugų įstaigos, teikiančios nustatytas paslaugas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Socialinių paslaugų įstaigos socialinių paslaugų kainas teikia Savivaldybės tarybai vadovaudamosi patvirtintu 2021 metų Savivaldybės biudžetu. Skaičiuojant socialinės globos kainas, įstaigos vadovaujasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, IV dalimi, kurioje nustatytos galimos išlaidos socialinių paslaugų teikimui, jų naudojimo proporcijos. Didžiausias trumpalaikės ar ilgalaikės socialinės globos išlaidų dydis nustatomas, siekiant Savivaldybei apriboti galimybes mokėti už paslaugas, jei Savivaldybės gyventojas pareikštų norą vykti į socialinės globos įstaigas, kurių patvirtintos socialinės globos kainos yra labai didelės. Šis dydis yra nustatomas, atsižvelgiant į Lietuvos Respublikoje teikiamas vidutines socialinės globos kainas Lietuvos socialinių paslaugų įstaigose, bei socialinės globos kainų padidėjimą valstybiniuose socialinės globos namuose.

**3. Skaičiavimai, išlaidų sąmatos, finansavimo šaltiniai.**

Socialinių paslaugų įstaigų finansavimui lėšos yra skiriamos iš keleto finansavimo šaltinių: Grūžių vaikų globos namams ir Šeimos krizių centrui – iš Savivaldybės biudžeto ir specialiųjų lėšų (apskaitomos valstybės biudžeto lėšos globotiniams mokamos globos rūpybos išmokos, asmenų mokėjimai); Pasvalio socialinių paslaugų centrui – iš Savivaldybės biudžeto ir valstybės biudžeto specialiosios tikslinės dotacijos Savivaldybės biudžetui, ES lėšų, asmenų mokėjimų (specialiosios lėšos); Pasvalio rajono sutrikusio intelekto žmonių užimtumo centrui „Viltis“ – iš valstybės biudžeto specialiosios tikslinės dotacijos Savivaldybės biudžetui, Savivaldybės biudžeto, asmenų mokėjimų (specialiosios lėšos), Pasvalio „Riešuto“ mokyklos Socialinės globos padaliniui – iš valstybės biudžeto specialiosios tikslinės dotacijos Savivaldybės biudžetui, asmenų mokėjimų (specialiosios lėšos).

Sprendimo projekto įgyvendinimui papildomų lėšų nereikia, kaip buvo minėta, socialinių paslaugų kainos apskaičiuotos pagal patvirtintą 2021 m. Savivaldybės biudžetą.

2021 m. socialinių paslaugų kainų didėjimą lėmė nuo 2020 sausio 1 d. įsigaliojusi nauja Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo (su visais aktualiais pakeitimais) 7 straipsnio 7 punkto redakcija, kurioje nustatyta, kad socialinių paslaugų srities darbuotojams šio įstatymo 1, 2, 3 ir 4 prieduose nustatyti minimalieji pareiginės algos pastoviosios dalies koeficientai didinami 20 procentų. 2021 m. minimalieji pareiginės algos pastoviosios dalies koeficientai taip pat buvo padidinti. Didėjant socialinių paslaugų srities darbuotojų (socialinių darbuotojų, socialinių darbuotojų padėjėjų) darbo užmokesčiui, didėja socialinių paslaugų kainos.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius, socialines paslaugas teikiančių įstaigų vadovai.

**7. Sprendimo projekto rengimo metu gauti specialistų vertinimai ir išvados.**

Socialinę globą teikiančių įstaigų vadovai pateikė paaiškinimus dėl socialinės globos kainų apskaičiavimo ir jų patvirtinimo.

PRIDEDAMA. Socialinę globą teikiančių įstaigų socialinės globos kainų apskaičiavimai ir paaiškinimai, ...

Socialinės paramos ir sveikatos skyriau vedėja Ramutė Ožalinskienė